Kan andelsboliger bruges som forældrekøb?
Udlejning af andelsboliger anses skatteretligt ikke som værende erhvervsmæssig udlejning, hvorfor man ikke kan anvende virksomhedsskatteordningen eller kapitalafkastordningen. Man skal endvidere være særlig opmærksom på, at andelsboligforeninger ofte ikke tillader, at man udlejer/fremlejer sin andelsbolig over længere tid. Står man med den helt rigtige forældrekøbsbolig, som dog er en andelsbolig, kan man naturligvis fortsat optimere efter Personskattelovens og Ejendomsavancebeskatningslovens regler. Ønsker man en andelsbolig som forældrekøb, disponerer man anderledes end ved ejerboliger.